CELEX: C2005/281/17
Language: et
Date: 2005-11-12 00:00:00
Title: Kohtuasi C-339/05: Eelotsusetaotlus, mille esitas Landesgericht Innsbruck 22. juuni 2005. aasta määrusega kohtuasjas Zentralbetriebsrat der Landeskrankenhäuser Tirols versus Tirooli liidumaa (Austria)

12.11.2005   
            
            
               ET
            
            
               Euroopa Liidu Teataja
            
            
               C 281/9
            
         Eelotsusetaotlus, mille esitas Landesgericht Innsbruck 22. juuni 2005. aasta määrusega kohtuasjas Zentralbetriebsrat der Landeskrankenhäuser Tirols versus Tirooli liidumaa (Austria)
   (Kohtuasi C-339/05)
   (2005/C 281/17)
   Kohtumenetluse keel: saksa
   Euroopa Ühenduste Kohus on saanud Landesgericht Innsbruck'i 22. juuni 2005. aasta määrusega esitatud eelotsusetaotluse kohtuasjas Zentralbetriebsrat der Landeskrankenhäuser Tirols v. Tirooli liidumaa (Austria), mis saabus kohtukantseleisse 19. septembril 2005.
   Landesgericht Innsbruck küsib Euroopa Kohtult eelotsust järgmistes küsimustes:
   Kas liikmesriik või liikmesriigi kohalik omavalitsusüksus peab lepingulisele teenistujale makstava tasu arvestamisel võtma arvesse teenistusaja teatud Šveitsi asutustes, mis on võrreldavad Tiroler Landesvertragsbedienstetengesetz'i § 41 lõikes 2 (või 1948. aasta Vertragsbedienstetengesetz`i § 26 lõikes 2) nimetatud asutustega ilma ajaliste piiranguteta, või tuleb Euroopa Ühenduse ja selle liikmesriikide ning Šveitsi Konföderatsiooni vahelist lepingut isikute vaba liikumise kohta (EÜT 2002 L 144/16) ja eelkõige selle I lisa artikli 9 lõiget 1 tõlgendada viisil, et ainult alates selle lepingu jõustumisest 1. juunil 2002 Šveitsis teenistuses oldud aega arvestav piirang on lubatav?